Rég elmúltak azok az idők, amikor a tűsarkú cipőt csak elegáns ruhákhoz lehetett felvenni, tornacipőt pedig sportos cuccokhoz. Manapság a cipőket szinte tetszőleges összeállításokban lehet viselni, kiemelve velük egyéni stílusunkat. A magassarkú cipőt - legyen az tűsarkú vagy kockasarkú - bátran felveheted nem csak csilivili ruhához, hanem farmerhez, szabadidőruhához vagy rövidnadrághoz is. Sportcipőt nyugodtan húzhatsz nadrágkosztümhöz, hétköznapi blézerhez vagy nyári szoknyához. Ugyanígy a rocker stílusú cipőket, pl. a martens bakancsot, vagy a szegecses - csatos darabokat nyugodtan viselheted nadrággal és motorosdzsekivel, de pulóverrel, zakóval és virágmintás nyári ruhával is.